Diari Oficial de la Generalitat Valenciana


Sumari del DOGV 2685, del 09-02-1996 (1996/837441)

DECRET 18/1996, de 5 de febrer, del Govern Valencià, de mesures de suport als estudis universitaris a la Comunitat Valenciana.
------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1996/02/05/18/dof/vci/html**

### Dades del document

Número de DOGV
:   2685

Data del DOGV
:   09-02-1996

Secció del DOGV
:   DISPOSICIONS GENERALS

Número del document
:   1996/837441


Data del document
:   05-02-1996

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

DECRET 18/1996, de 5 de febrer, del Govern Valencià, de mesures de suport als estudis universitaris a la Comunitat Valenciana.   
Per Decret 211/1993, de 9 de novembre, del Govern Valencià, s'establiren beques o ajudes per a la realització d'estudis en les universitats públiques de la Comunitat Valenciana.  
El Govern Valencià, conscient de la necessitat d'invertir en la formació de capital humà, considera necessari ampliar l'oferta de l'administració de l'Estat de beques i ajudes a l'estudi i així aconseguir que les beques i ajudes arriben a una majoria dels estudiants de les nostres universitats i miren d'anivellar situacions desiguals de caràcter econòmic.  
Per tot això, a proposta dels consellers d'Economia i Hisenda i de Cultura, Educació i Ciència, amb la deliberació prèvia del Govern Valencià, en la reunió del dia 5 de febrer de 1996,  
DECRETE  
Article 1  
La Generalitat Valenciana facilitarà l'accés als estudis superiors mitjançant una política específica de beques i ajudes, que tindrà caràcter complementari a les que preste l'administració de l'Estat.  
Article 2  
Podran establir-se els següents tipus d'ajudes:  
- Ajudes per al pagament de preus públics de l'ensenyament superior.  
- Préstecs subsidiats.  
- Premi al rendiment acadèmic.  
Article 3  
Per a tenir dret a aquestes beques o ajudes serà requisit necessari acreditar el veïnatge administratiu del beneficiari en qualsevol municipi de la Comunitat Valenciana i cursar estudis conduents a l'obtenció de títols oficials en universitats públiques o centres adscrits a universitats públiques, en territori de la Comunitat Valenciana. Així mateix, caldrà reunir els requisits acadèmics i/o econòmics que s'establesquen en les convocatòries anuals.  
Article 4  
El finançament de les ajudes es farà amb càrrec a una partida que figurarà a la Llei de Pressupostos de cada any, dins els crèdits de la Conselleria de Cultura, Educació y Ciència.  
Article 5  
Les ajudes previstes en aquesta norma seran incompatibles amb qualsevol altra, pública o privada que tinga la mateixa finalitat.  
Article 6  
Les convocatòries de beques hauran de subjectar-se al que disposa el Decret 108/ 1992, de 6 de juliol, del Govern Valencià, pel qual es regula la concessió de beques.  
DISPOSICIó DEROGATòRIA  
És derogat el Decret 211/1993, de 9 de novembre, del Govern Valencià, pel qual s'estableixen beques o ajudes per a la realització d'estudis en les universitats públiques de la Comunitat Valenciana.  
DISPOSICIONS FINALS  
Primera  
Aquest decret serà d'aplicació a les beques que se sol·liciten per a la realització d'estudis durant el curs 1995-1996 i següents.  
Segona  
S'autoritzen els consellers d'Educació i Ciència i d'Economia i Hisenda per al desplegament, la interpretació i l'aplicació d'aquest decret.  
València, 5 de febrer de 1996.  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI